Beatissime pater. Cum deuotos et humiles oratores vestros proconsules et consules opidj Stocholm Vpsalensis diocesis regni Swecie plerumque in expeditione contra Ruthenos et alios infideles necnon alijs arduis negotijs dicti regni per serenissimos principes dominos reges Swecie euocari contingat, supplicatur s. v. pro parte ipsorum proconsulum et consulum, quatenus pro tempore existentibus proconsulibus et consulibus vt liceat ipsis per proprium uel alium sacerdotem ydoneum in altaribus portatilibus in locis ad hoc competentibus et honestis missam et alia diuina officia facere celebrari de specialissima gracia concedere et indulgere dignemini gratiose. Fiat ad quinquennium in forma. O. Datum Rome apud Sanctam Mariam maiorem pridie idus septembris anno quarto.